SEBUAH SIRI TERHAD NETFLIX
Bagus.
Kelakarnya.
Kita fikir
prestasi yang lebih baik daripada pesaing lain sudah cukup.
Namun kerap kalinya, satu lagi kelebihan diperlukan.
Saya dapatnya semasa kecil.
Kelulusan orang kulit putih.
Amerika janjikan peluang saksama bagi semua tak kira siapa.
Kita boleh pergi ke sekolah yang baik, cari kerja dan tinggal di rumah besar.
Namun, semua itu mustahil
tanpa kelulusan orang kulit putih.
Anda tak percaya?
Saya akan buktikannya.
Pada 2011, Kelley Williams-Bolar dipenjarakan selama sembilan hari
kerana menghantar anaknya ke sekolah berprestasi tinggi
di luar daerahnya.
Dia tak sengaja langgar undang-undang melangkau sempadan.
Di tanah peluang ini, undang-undang itu bertujuan memastikan
orang miskin yang kurang bernasib baik tak dapat belajar
tanpa kelulusan orang kulit putih.
Kemudian, ada pula soal pekerjaan.
Boleh anda dapat kerja dengan upah setakat cukup hidup
tanpa kelulusan orang kulit putih?
Dengan gaji minimum, dia terpaksa bekerja 140 jam seminggu,
atau 24 jam sehari enam hari seminggu,
hanya untuk menyara hidup.
Jika anda mahu pergi bekerja esok
dan minta kenaikan gaji daripada bos, bersedialah.
Anda mungkin perlukan kelulusan orang kulit putih.
Anda mungkin nak beli rumah dan perlukan pinjaman.
Saya rasa anda sudah tahu hujahnya.
Pada tahun 2015, 27.4 peratus permohonan gadai janji orang kulit Hitam ditolak,
iaitu dua kali ganda pemohon kulit putih.
Apabila pemohon kulit Hitam diluluskan, kadar faedah yang dikenakan lebih tinggi.
Pemberi pinjaman terbesar ialah JP Morgan, Wells Fargo dan Quicken Loans.
Cuba teka orang yang kawal syarikat-syarikat ini.
Selagi kita perlukan kelulusan orang kulit putih,
takdir kita terletak dalam tangan orang yang mungkin fikir kita tak layak.
Ada orang kata sistem ini rosak.
Saya nak beritahu anda bahawa sistem ini sengaja dibina begini.
Kalau saya buat 100 touchdown musim ini, boleh belikan saya kereta?
Colin, sepuluh dalam satu permainan terlalu banyak walaupun untuk kamu.
Baiklah.
Kalau saya berjaya masuk pasukan kolej?
Kamu pelajar tahun satu. Ayah akan terkejut jika kamu dipertimbangkan.
Betul, tapi…
Okey, jika saya masuk pasukan kolej atau junior, belikan saya kereta.
Apa kata kita pastikan kamu tak lewat untuk uji bakat? Cepat.
Pasukan kolej sudah bermula.
Saya tak sabar nak masuk.
Kamu pasti boleh.
Sekarang, lebih baik kamu tumpukan pada pesaing.
Ya. Saya boleh lakukannya.
TAHUN PERTAMA
Pesaing? Saya tak risau pun.
Saya tahu jika saya berusaha, tiada orang setanding.
Selamat pagi, jurulatih. Colin Kaepernick, pemain quarterback.
Kaepernack.
Bukan, Kaepernick.
Ya, saya nampak awak bermain besbol.
Saya dengar awak pemain quarterback dan penerima yang baik.
Baguslah.
Dengan lengan kurus itu, awak perlu tangkap bola jika awak tak boleh lontar.
Dengan segala hormat, tuan, saya nak jadi pemain quarterback.
Hei, bertenang. Kami bergurau saja.
Awak tahu tentang kemaraan? Melihat pertahanan?
Lelaki lawan zon, lihat keselamatan,
tengah padang terbuka atau tertutup. Ya, saya tahu.
Okey. Jurulatih Berg menyelia pasukan junior dan tahun pertama.
Jika dia terima, awak diterima.
Hei, jurulatih.
Apa khabar, nak? Saya sangat teruja tentang budak ini.
Percayalah saya, jurulatih. Dia berbakat. Pandai melontar.
Colin. Hei.
Apa khabar?
Ada pesaing?
Pesaing?
Untuk awak berdua.
Yakinnya awak. Itulah sikap awak tahun ini?
Awak tahu saya pemain besbol. Tak pedulikan bola sepak Amerika.
Saya cuma mahu jaket pemain untuk kagumkan gadis mudah.
Gadis mudah?
Melainkan jaket awak ada cip, jangan harap.
Bukan kerepek kentang.
Tak guna. Colin dah nampak serius.
Mari panaskan badan.
Pertama sekali semasa berjalan ke padang,
anda perlu menilai pesaing.
Anda harus tahu mereka juga sedang menilai anda.
Siapa budak itu?
Dia dari kawasan Bay. Sekolah swasta yang mewah.
Awak macam risau, Colin.
Awak nak biar budak kulit putih San Fran ambil tempat awak?
Tidak.
Saya nak tahu tentang bakal pemain simpanan saya.
Okey. Mari kita pergi.
Pertama, Jordan dan Colin.
- Semoga berjaya. - Ya. Awak juga.
Semasa saya bangun pagi itu, saya berazam untuk menunjuk kebolehan saya.
Okey, mula.
- Lontaran pendek! Mula! - Sedia, mula!
Itulah yang saya buat.
Bagus, Kaepernick.
- Mula! - Ayuh, Jordan.
Jangan salah faham. Jordan boleh tahan.
Namun, saya cemerlang.
Sekali lagi!
D senget, ayuh, mula!
Tiga langkah jatuh dan lontaran pendek.
Lengannya kuat, seronoknya.
Tiba cabaran besar. Lontaran jauh!
- Ayuh! - Cepat!
Aduhai.
Lengan Jordan lembik. Betul?
Namun, semasa menunjuk kebolehan saya,
saya yakin saya akan jadi pemain quarterback.
Sedia, mula!
Biar betul.
Ya!
Okey, dengar sini. Penerima.
Lopez, pasukan tahun pertama.
Payo, pasukan junior.
Grubik dan Millen, pasukan junior.
Gritts, pasukan junior.
Ya, begitulah.
Kami paling hebat.
Pemain quarterback.
Jordan Johnson, pasukan junior. Colin Kaepernick, pasukan tahun pertama.
Jurulatih.
Saya tahu awak kecewa, tapi percayalah saya. Saya lebih tahu.
Apa kesilapan saya?
Awak amat berbakat. Tiada orang merampas bakat awak.
Pemain quarterback bukan saja harus melontar bola.
Mereka perlu kawal keadaan semasa serangan.
Johnson? Dialah pemain contoh yang saya cari.
Apa jenis jawapan itu? Mak tak tahu maksudnya pun.
- Betul. - Kamu perlu buktikan bahawa dia salah.
Mengapa saya yang perlu buktikan diri?
Kerana kamu cukup kuat untuk melakukannya.
Betul.
Tak berguna pun.
Itu saja saya ada.
Adakah ini…
- Daging khinzir? - Kelab daging bulanan.
Pisah!
Mak betul. Saya boleh atasinya.
Rasa marah takkan mengubah keadaan.
Jadi sebaliknya, saya menerimanya.
Biru 13, sedia, mula!
Sepanjang musim itu, saya tunjuk bahawa mereka tersilap.
Mula!
Saya bukan saja mahu bermain. Saya mahu menang.
PASUKAN TAHUN PERTAMA: 7-2 JOHAN LIGA PERSIDANGAN
Musim yang baik, Kaepernick.
Johan Liga Persidangan adalah pencapaian besar.
Walaupun pasukan tahun satu.
Ya, saya bersedia untuk kedudukan teratas musim depan, jurulatih.
Awak boleh uji bakat, Kaepernick,
tapi biar saya memudahkan keputusan awak.
Kami dah ada pemain quarterback.
Daripada terlalu bercita-cita tinggi,
dia tumpukan pada kepimpinan dan kemahirannya.
Awak patut buat begitu.
Itu pun dia. Dah bincang dengan jurulatih?
Dia cakap dengan saya.
- Apa katanya? - Mereka dah ada pemain quarterback.
Bukan saya.
- Apa awak buat? - Menelefon pihak sekolah.
Saya akan telefon penguasa jika perlu.
Letakkan telefon itu, Teresa.
Baik, awak uruskan.
Sebenarnya…
Masuklah.
Hei.
Kerja sekolah?
Ya.
Begini, ayah ada bercakap dengan kenalan rakan ayah.
Okey.
Dia kenal Roger Theder.
Siapa?
Pakar pemain quarterback untuk pasukan Colts dan Chargers,
dan di Universiti California,
dia bantu Steve Bartkowski jadi pilihan pertama pada 1975.
Dialah.
- Okey. - Colin, pandang ayah.
Roger bersetuju untuk jumpa kamu
untuk bincangkan latihan dengannya.
Kalau dia setuju,
keadaan akan berubah untuk kamu.
Kamu nak masuk pasukan kolej?
Jadi…
bila saya jumpa dia?
Mengapa awak?
Saya rajin.
Jadi? Ada ramai orang yang rajin.
Pelayan pun rajin. Lebih rajin daripada awak.
Tuan, Colin budak yang bijak dan atlet yang hebat.
Saya tanya awak.
Menjadi pemain quarterback dan ketua penting bagi saya…
Ramai orang pun mahu.
Saya nak jadi pemain quarterback sepanjang hidup saya.
Semasa saya tutup mata, saya bayangkan pertahanan.
Setiap malam semasa tidur, saya mimpikan permainan Super Bowl.
Itulah hidup yang saya tahu dan itu saja yang saya mahu.
Menjadi pemain quarterback bukan sebuah pilihan. Ia dalam diri saya.
Saya akan mencapainya lambat-laun.
Saya sanggup buat apa-apa saja untuk buktikannya.
Mula pada bulan Jun.
Setiap Sabtu, pukul sembilan pagi selama lapan minggu. Sekolah Tinggi Skyline.
Panaskan badan dan bersedia.
Ya, tuan. Ya, jurulatih. Terima kasih.
SEKOLAH TINGGI SKYLINE
- Dia kata pukul sembilan pagi. - Ya. Alamak.
Beg saya.
Cepat pergi.
Jurulatih.
Kaepernick. Sertailah kumpulan di sana.
Kiri.
Perkara pertama yang saya belajar dalam latihan Roger Theder adalah
ada banyak yang saya tak tahu.
Kanan.
Apa yang berlaku, Kaepernick? Beg tangan hilang?
- Tidak, tuan. Saya tak bersedia. - Tak peduli. Buat baik-baik atau pergi.
Awak tak patut sertai kumpulan ini. Lengan awak lemah macam bayi.
Sertai skuad bayi.
- Jurulatih. - Skuad bayi. Sekarang.
Hai.
Jangan ambil hati. Dia cuma tegas.
Percayalah, suatu hari nanti awak akan sedar yang dia lebih senang.
Saya cuma nak tunjuk saya tak lemah.
Itu masalahnya. Dia tak risaukan perkara itu.
Jangan lawan cakap. Dengar dan belajar. Awak akan berjaya akhirnya.
Paling penting sekali, anda perlu lihat setiap taktik di padang.
Randall Callaway ada di sana. Don Evers dan Michael Peters juga.
Tak guna.
Randall kata bahawa pemain quarterback perlu berdiam dan dengar.
Pemain quarterback adalah ketua.
Bagaimana saya memimpin jika saya perlu tutup mulut?
Siapa yang cakap?
Randall Callaway.
Dia antara sepuluh pemain terbaik dalam NCAA.
Dia pasti jadi profesional musim depan.
Mungkin maksudnya kamu patut bersuara dengan taktik.
Mungkin. Atau dia tak mahu kamu kasihan pada diri sendiri.
Tumpukan perhatian.
Ya, mungkin.
Tidak perlu bangun.
Mak perlukan bantuan?
Saya tak perlu.
Sedia, mula!
Tidak. Apa saya cakap tentang taktik pertahanan?
Dalam luar. Lihat dalam, kemudian luar.
Ya, tuan. Saya…
Saya faham.
Awak nak jadi penerima atau pemain quarterback?
- Quarterback. - Ulang.
Mak adalah mak, tapi betul katanya. Anda perlu tahu masa memimpin.
- Sedia! - Juga masa mengikut.
Mula!
Ya, Kaepernick. Dengan menyerlahkan penerima dalam,
awak menentang aliran pertahanan.
- Dia berpeluang melepaskan diri. - Ya, tuan.
- Rehat lima minit. - Hantar!
Saya juga belajar bahawa sebagai pemain quarterback,
anda perlu yakin bahawa anda pemain terbaik.
Cepat hubungi ESPN dan beritahu mereka, sayalah pemain contoh baru!
Pemain contoh?
Walaupun orang lain tak yakin.
Apabila menggelar diri sendiri sebagai pemain contoh,
bermaksud andalah contoh unggul pemain kedudukan anda.
Namun apa kemahiran dan ciri-ciri diperlukan
untuk menjadi pemain contoh quarterback?
Bayangkan permainan video.
Anda boleh reka pemain quarterback yang sempurna.
Beri dia sebarang kemahiran dan ciri-ciri yang anda nak.
Anda buat keputusan.
Tinggi, berat dan bentuk badan, kekuatan lengan, kelajuan, kepantasan.
Bagaimana rupa dia setelah siap? Mungkin seperti anda, bukan? Masuk akal.
Siapa tak nak reka bintang dan ketua pasukan yang
mirip diri sendiri?
Tiada bezanya dalam kehidupan sebenar.
Sering kali, orang yang pilih pemain quarterback dalam kehidupan nyata
mahukan pemain yang mirip mereka.
EVOLUSI MANUSIA
Oleh sebab imaginasi mereka terhad,
dalam liga dengan lebih daripada 70% pemain kulit Hitam,
kurang daripada satu pertiga pemain quarterback berkulit Hitam.
Itulah rekod tertinggi.
Ya, anda boleh kata anda pemain contoh.
Anda boleh buktikan bahawa anda adalah standard.
Namun sehinggalah orang yang berkuasa berubah fikiran,
anda akan jadi kejanggalan yang pelik.
Macam unikorn.
Pemain contoh mereka pula akan ada sekurang-kurangnya satu ciri yang sama.
AWAK IALAH PEMAIN TERBAIK SAYA PASANGAN HIDUP
Saya nampak kemajuan, tapi ramai orang masih perlu lebih berusaha.
Orang lain tidak akan beri peluang. Awak mesti berusaha. Okey?
Baliklah. Jumpa lagi minggu depan.
Colin, awak sertai pasukan besar mulai sekarang. Bersedia.
- Awak gembira, bukan? - Ya.
Saya cuma perlu tutup mulut dan dengar. Terima kasih atas nasihat itu.
Apa maksud awak? Saya tak pernah cakap begitu.
Saya tak suruh awak tutup mulut. Saya kata dengar.
Dengar kata-kata orang. Fahami maksud sebenar mereka.
- Faham? - Ya. Saya rasa.
Saya nampak awak bertungkus-lumus mengasah kemahiran.
Awak seorang pemain quarterback, Colin. Jangan ragu-ragu.
- Dapatlah touchdown begitu saja. - Terima kasih.
TAHUN KEDUA
Tahun baharu. Saya masih mahu kereta. Ayah tak lupa pertaruhan kita, bukan?
- Bagi saya, pertaruhan itu masih sah. - Okey. Masih sah.
- Hei, jurulatih. - Ya.
Perhatikan anak saya.
Dia dilatih oleh Roger Theder di luar musim.
- Yakah? - Ya, lihat perbezaannya.
Saya akan perhatikan dia.
Dia akan perhatikan anak kita.
Kaepernick.
Okey.
Okey. Baiklah, melutut, semua. Marilah.
- Ini uji bakat untuk pasukan kolej. - Siapa budak kurus itu?
Ayuh, semua.
Cepat, teruskan.
Semua orang tahu latihan ini.
Sampai garisan 50 ela. Johnson dan Kaepernick di depan.
- Jurulatih Park? - Ada masalah?
Tidak. Terbalik pula.
Saya banyak belajar daripada Jurulatih Berg.
Pemain quarterback bukan saja perlu membaling bola.
- Saya perlu kawal serangan. - Betul.
Jadi, daripada serangan tanpa pertahanan,
apa kata kita bermain tujuh lawan tujuh?
Okey. Ubah rancangan, semua. Pertahanan, bergerak!
Pemain quarterback perlu lebih bersedia daripada orang lain.
- Taktik Biru 51. - Biru 51.
Sedia, mula!
Hei, nombor 52 ialah pemain belakang garis!
Taktik pencukur!
Sedia, mula!
Trey, 52 Merah, hantar.
Merah 52, sedia, mula!
Merah 52.
Merah 52, mula!
Tak guna! Ikut bola itu!
Yang terakhir. Awak pilih.
Mari ke sini.
Kita guna taktik even 150 smash.
- Awak pasti? - Diamlah, Jay.
Dengar sini. Taktik Doubles 119 Post Rail pada kiraan satu.
Tyler, masuk ke dalam selepas hantaran pertama.
Awak akan ada kelebihan dan dia tak boleh serang awak.
Jika pemain keselamatan jauh, buat hantaran pendek,
dan kita akan menghalang dia. Okey?
Colin pandai menjadi pemain quarterback.
- Baiklah, mari kita mula. Sedia? - Pergi!
Sedia, mula!
Sedia!
Merah Tujuh, sedia, mula!
Saya yakin sayalah pemain quarterback terbaik hari itu.
Syabas.
Baliklah! Jumpa lagi esok.
Saya yakin pesaing saya juga fikir begitu.
Hei, Kaepernick. Bagus.
Namun rupanya saya ada pesaing di luar padang juga.
Saya tahu prestasi Johnson tak baik hari ini.
Namun, dia pemain terbaik tahun lalu.
Dia ada bakat. Dia cuma perlukan penerima yang sesuai.
Mereka ada penerima yang sama.
Saya bercakap dengan ayah Kaepernick.
Budak itu dilatih oleh Roger Theder di luar musim,
dan Theder tak ambil orang sembarangan.
Kita betul-betul mahu seorang budak poster?
Atau seorang pemain quarterback?
Nampaknya kita perlu pergi ke pusat jualan kereta.
Tunggu, betulkah?
Ayah seriuskah? Ayah serius.
Tak, ayah tak serius.
Itulah usikan paling kejam ayah pada saya.
Kamu baru beri ganjaran kepada diri sendiri
dengan pencapaian sendiri selepas bekerja keras.
Tahniah…
pemain quarterback.
Saya tak pernah meragui diri. Saya tahu saya seorang pemain quarterback.
Terjemahan sari kata oleh Amanda Lee